24. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 416/5013 της 8/13 Ιαν. 1973  (ΦΕΚ Β΄ 23) Περί ασφαλίσεως παρά τω ΙΚΑ δια τον Κλάδον Παροχών Ασθενείας και Μητρότητος των συνταξιούχων του Ταμείου Ασφαλίσεως Επιχειρηματιών Κινηματογράφου (ΤΑΕΚ). Έχοντες υπ' όψιν: 1)Τας διατάξεις της παρ. 2 του άρθρ. 2 του Ν.Δ. 4104/1960 "περί τροποποιήσεως και συμπληρώσεως της νομοθεσίας περί Κοινωνικών Ασφαλίσεων και άλλων τινών Οργανικών και Διοικητικών διατάξεων". 2)Γνώμην του Διοικητικού Συμβουλίου του Ιδρύματος Κοινωνικών Ασφαλίσεων, διατυπωθείσαν κατά την υπ' αριθ. 41ην της 12.12.72 συνεδρίασιν αυτού. 3)Γνώμην του Διοικητικού Συμβουλίου του Ταμείου Ασφαλίσεως Επιχειρηματιών Κινηματογράφου διατυπωθείσαν κατά την υπ' αριθ. 34ην της 12.9.72 συνεδρίασιν αυτού, αποφασίζομεν: 1.Όπως εις την ασφάλισιν του Κλάδου παροχών Ασθενείας και Μητρότητος του ΙΚΑ υπαχθούν υποχρεωτικώς οι συνταξιούχοι του Ταμείου Ασφαλίσεως Επιχειρηματιών Κινηματογράφου, επί τη καταβολή των υπό του εδαφ. β΄ της παρ. 4 του άρθρ. 2 του Ν.Δ. 4104/60 προβλεπομένων εισφορών. 2.Της ως άνω υποχρεωτικής ασφαλίσεως εξαιρούνται: α)Οι εμπίπτοντες εις τας διατάξεις της παρ. 1 του άρθρ. 2 του Ν.Δ. 4104/60 και β)οι υπαγόμενοι εις την ασφάλισιν ασθενείας ετέρου ασφαλιστικού Οργανισμού ή του Δημοσίου. 3.Η ανωτέρω ασφάλισις άρχεται: α)Δια τους ήδη συνταξιούχους από της 1ης του μεθεπομένου της δημοσιεύσεως της παρούσης εις την Εφημερίδα της Κυβερνήσεως μηνός. β)Δια τους μελλοντικώς συνταξιοδοτηθησομένους από της 1ης του μεθεπομένου της εκδόσεως της συνταξιοδοτικής αποφάσεως μηνός. Η παρούσα δημοσιευθήτω δια της Εφημερίδος της Κυβερνήσεως. 